**Medicīniskās apaugļošanas pakalpojumu sniedzēju atlases nosacījumi**

Lai veicinātu efektīvāku un uz rezultātu orientētu veselības aprūpes pakalpojumu sniegšanu, Nacionālais veselības dienests (turpmāk – NVD) 2017.gadā veiks jaunu pakalpojumu sniedzēju atlasi ar šādiem nosacījumiem:

1. **Pakalpojuma nosaukums –medicīniskā apaugļošana**, kura ietver:
	1. Embriju sasaldēšanu un atsaldēšanu;
	2. Spermas iegūšanu un sagatavošanu medicīniskai apaugļošanai;
	3. Medicīnisko apaugļošanu mēģenē (IVF);
	4. Intracelulāro viena spermatozoīda injekciju olšūnā (ICSI).
2. **Pakalpojuma sniegšanas vieta:** Rīga
3. **Prasības pakalpojuma sniedzējam:**
	1. Ārstniecības iestāde atbilst normatīvajos aktos noteiktajām prasībām, tajā skaitā:
		1. Ārstniecības iestāde atbilst Ministru kabineta 2009.gada 20.janvāra noteikumos Nr.60 “Noteikumi par obligātajām prasībām ārstniecības iestādēm un to struktūrvienībām” noteiktajām prasībām dienas stacionāram;
		2. Ir saņēmusi Zāļu valsts aģentūras izsniegtu atļauju/sertifikātu par audu ieguvi, uzkrāšanu un izmantošanu atbilstoši 2013.gada 22.oktobra Ministru kabineta noteikumiem Nr.1176 “Cilvēka audu un šūnu izmantošanas kārtība”;
		3. Nodrošina dzimumšūnu donora reģistra uzturēšanu atbilstoši Ministru kabineta 2003.gada 16.decembra noteikumos “Medicīniskās apaugļošanas organizatoriskā kārtība un neauglīgo ģimeņu reģistra, medicīniskās apaugļošanas reģistra, dzimumšūnu donoru reģistra un donoru dzimumšūnu banku izveidošanas kārtība” noteiktajām prasībām;
	2. Ārstniecības iestāde nodrošina telpu, iekārtu un aprīkojuma atbilstību Medicīniskās apaugļošanas tehnoloģijā noteiktajām prasībām;
	3. Ārstniecības iestādē tiek nodarbināti tādi speciālisti, kuri nepieciešami kvalitatīvai medicīniskās apaugļošanas procedūras veikšanai, tajā skaitā speciālisti, kuriem ir šāda pieredze medicīnisko apaugļošanas procesu veikšanā:

3.3.1. vismaz 1 (viens) sertificēts ginekologs, kurš ir veicis vismaz 50 olnīcu folikulu punkcijas un vismaz 20 olnīcu punkcijas no tām ir veiktas pēdējo 2 (divu) gadu laikā, ievērojot nosacījumu, ka ar katru nākamo gadu ginekologa veikto punkciju apjoms palielinās vismaz par 10%;

3.3.2. vismaz 1 (viens) embriologs\*, kurš ir veicis vismaz 50 intracelulāra viena spermatozoīda injekcijas olšūnā pēdējo 2 (divu) gadu laikā, ievērojot nosacījumu, ka ar katru nākamo gadu embriologa veikto injekciju apjoms palielinās vismaz par 10%;

3.4. Pakalpojuma sniedzējam būs pienākums ievērot šādas prasības pakalpojuma organizācijai:

* + 1. Ārstniecības iestāde nodrošina pacientu pierakstu medicīniskās apaugļošanas pakalpojuma saņemšanai, nepieciešamības gadījumā veidojot pakalpojumu saņēmēju pretendentu rindu un ievadot informāciju NVD pārziņā esošajā informācijas sistēmā;
		2. Ārstniecības iestāde nodrošina, ka rindā uz medicīnisko apaugļošanu tiek pierakstīti tikai pacienti, kuriem neauglības ārstēšanai ir nepieciešams veikt medicīnisko apaugļošanu;
		3. Nepieciešamības gadījumā ārstniecības iestādei jāinformē pacients par iespēju saņemt tos kā no valsts budžeta apmaksātus izmeklējumus;
		4. Ārstniecības iestādei jānodrošina pacienta informēšana par ārstēšanas procesu, tā riskiem un blaknēm un citiem nozīmīgiem jautājumiem, kas saitīti ar konkrēto ārstēšanas metodi;
		5. Ārstniecības iestādē vismaz 80% no 3.3.puntā minētajām procedūrām veic speciālisti, kuri atbilst 3.3.1. un 3.3.2.punktā noteiktajām prasībām;
		6. Ārstniecības iestāde nodrošina, ka personai, kura ietilpst vecuma grupā līdz 35 gadiem un tiek veikts svaigā embrija transfērs, vienas procedūras laikā veic tikai viena embrija pārnesi;
		7. Ārstniecības iestāde nodrošina informācijas apmaiņu ar citām ārstniecības iestādēm, kuras sniedz medicīnisko apaugļošanas pakalpojumu, vismaz tādā apjomā, lai nodrošinātu Seksuālās un reproduktīvās veselības likuma 19.pantā noteikto prasību, ievērojot nosacījumu, ka informācija jāsniedz 3 (trīs) darba dienu laikā no pieprasījuma saņemšanas;
		8. Ārstniecības iestāde nodrošina, ka, sniedzot no valsts budžeta apmaksātu medicīnisko apaugļošanu, no pacienta tiek iekasēta tikai normatīvajos aktos noteiktā pacienta iemaksa;
		9. Pacientam izrakstoties no ārstniecības iestādes, veidlapā Nr.027/u“Izraksts no stacionārā/ambulatorā pacienta (vajadzīgo pasvītrot) medicīniskās kartes” norāda tālāko ārstēšanas taktiku, plānotos dinamiskās novērošanas izmeklējumus, informāciju par medikamentu lietošanas kārtību un citu pacienta turpmākai ārstēšanai nozīmīgu informāciju.
1. **Pakalpojuma kvalitātes vērtēšanas kritēriji:**
	1. Lai izvērtētu pakalpojumu kvalitāti, NVD reizi gadā vērtē šādus kritērijus:

|  |  |  |
| --- | --- | --- |
| N.p.k. | Kritērija nosaukums | Metodika |
| 4.4.1. | Embriju daudzums svaigā embriju transfērā, pacientu grupa līdz 35 gadiem | Dati tiek iegūti no NVD pārziņā esošām informācijas sistēmām |
| 4.4.2.  | Klīniskās grūtniecības rādītājs, pacientu grupa līdz 35 gadiem | Dati tiek iegūti no NVD pārziņā esošām informācijas sistēmām |
| 4.4.3. | Pēc 37.grūtniecības nedēļas dzimušo veselo bērnu skaits (vienaugļu gūtniecības), pacientu grupa līdz 35 gadiem | Dati tiek iegūti no NVD pārziņā esošām informācijas sistēmām |
| 4.4.4. | Pacientu sūdzību procentuālais īpatsvars no kopējā pakalpojumu skaita  | pacientu sūdzību skaits par 1.3-1.5.punktā minētajiem pakalpojumiem/kopējais 1.3.-1.5.punktā minēto procedūru skaits iestādēizteikts% |

* 1. NVD ir tiesīgs pārskatīt līguma nosacījumus vai pārtraukt līgumu par pakalpojumu sniegšanu, ja 4.4.4.punktā noteiktais vērtēšanas kritērijs ir nepieņemamā līmenī, ievērojot šādas kritēriju robežvērtības:

|  |  |
| --- | --- |
| Kritērija nosaukums | Mērķa rādītāji |
| Nepieņemams | Uzraugāms | Pieņemams |
| 2018. | 2019. | 2020. | 2018. | 2019. | 2020. | 2018. | 2019. | 2020. |
| Pacientu sūdzību procentuālais īpatsvars no kopējā pakalpojumu skaita | 5% | 5% | 5% | 3% | 3% | 3% | 1% | 1% | 1% |

* 1. NVD ir tiesīgs noteikt papildus kritērijus par to iepriekš rakstiski informējot ārstniecības iestādi. Papildus kritēriji netiks ņemti vērā atlases procesā, taču tiks izmantoti kā monitorējamie kritēriji.